PMIndiaData/PMIndiaSum huggingface dataset:
મંત્રીમંડળે બિમ્સ્ટેક ગ્રિડ ઇન્ટરકનેક્શનની સ્થાપના માટે “એમઓયુના હસ્તાક્ષર અને બહાલી”ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં “બિમ્સ્ટેક ગ્રિડ કનેક્શન સ્થાપિત કરવા માટે થયેલા સમજૂતીકરાર” પર હસ્તાક્ષર કરવા વીજ મંત્રાલયની દરખાસ્તને મંજૂરી આપી હતી. તેના પર બિમ્સ્ટેકના ઊર્જા મંત્રીઓની ત્રીજી બેઠકમાં સભ્ય રાષ્ટ્રો દ્વારા હસ્તાક્ષર કરવામાં આવશે. આ બેઠક ટૂંક સમયમાં નેપાળમાં યોજાશે. પૃષ્ઠભૂમિ બેંગાલ ઇનિશિયેટિવ ફોર મલ્ટિ-સેક્ટરલ ટેકનિકલ એન્ડ ઇકોનોમિક કોઓપરેશન (બિમ્સ્ટેક) આંતરરાષ્ટ્રીય સંગઠન છે, જેમાં દક્ષિણ એશિયા અને દક્ષિણ પૂર્વ એશિયાના સભ્ય રાષ્ટ્રો સંકળાયેલા છે, જેમ કે બાંગ્લાદેશ, ભારત, મ્યાનમાર, શ્રીલંકા, થાઇલેન્ડ, ભૂટાન અને નેપાળ. “બિમ્સ્ટેકમાં ઊર્જા સહકાર માટે કાર્યયોજના” 4 ઓક્ટોબર, 2005ના રોજ નવી દિલ્હીમાં આયોજિત બિમ્સ્ટેક એનર્જી મિનિસ્ટર્સની પ્રથમ કોન્ફરન્સમાં બની હતી. “બિમ્સ્ટેક ટ્રાન્સ-પાવર એક્સચેન્જ એન્ડ ડેવલપમેન્ટ પ્રોજેક્ટ” હેઠળ આ યોજનામાં એવો નિર્ણય લેવાયો હતો કે થાઇલેન્ડના નેતૃત્વમાં ટાસ્ક ફોર્સ સભ્યો રાષ્ટ્રોના પ્રતિનિધિઓ સાથે ગ્રિડ કનેક્શન્સ માટે ડ્રાફ્ટ એમઓયુ પર રિપોર્ટ આપશે. ટ્રાન્સ-પાવર એક્સચેન્જ પર બિમ્સ્ટેક માટે ટાસ્ક ફોર્સની કુલ પાંચ બેઠકો યોજવામાં આવી હતી અને બિમ્સ્ટેક ગ્રિડ કનેક્શનની સ્થાપના માટે ડ્રાફ્ટ એમઓયુને ટાસ્ક ફોર્સે 16 માર્ચ, 2015ના રોજ અંતિમ ઓપ આપ્યો હતો. બિમ્સ્ટેક લીડર્સ રીટ્રિટ 2016 ગોવામાં 16 ઓક્ટોબર, 2016નાં રોજ યોજવામાં આવી હતી, જેમાં નેતાઓએ બિમ્સ્ટેક ગ્રિડ કનેક્શન પર એમઓયુ પર ઝડપથી હસ્તાક્ષર કરવાનો નિર્ણય લીધો હતો. તેના પરિણામે 11-12 જાન્યુઆરી, 2017ના રોજ આયોજિત ઊર્જા પર બિમ્સ્ટેકનાં વરિષ્ઠ અધિકારીઓની 4થી બેઠક દરમિયાન એમઓયુની ચર્ચા થઈ હતી અને તેને અંતિમ ઓપ આપવામાં આવ્યો હતો. અસર આ એમઓયુ બિમ્સ્ટેક વિસ્તારમાં મહત્તમ અને તાર્કિક પાવર ટ્રાન્સમિશનને પ્રોત્સાહન આપવા વીજળીમાં વેપાર માટે ગ્રિડ ઇન્ટરકનેક્શનના અમલીકરણ માટે સહકાર આપવા પક્ષો માટે વિસ્તૃત માળખાગત કાર્ય પ્રદાન કરશે. આ એમઓયુમાં નીચેની બાબતો સુલભ કરશેઃ 1) સંબંધિત પક્ષોના કાયદા, નિયમો અને નિયમનોને આધિન સંપૂર્ણે તટસ્થપણે પારસ્પરિક લાભ માટે વિસ્તારમાં ઊર્જાના સ્ત્રોતોનો મહત્તમ ઉપયોગ કરવો; 2) પ્રાદેશિક વીજ નેટવર્ક વિકસાવી જરૂરી વીજ વ્યવસ્થાની કાર્યદક્ષ, આર્થિક અને સુરક્ષિત કામગીરીને પ્રોત્સાહન; 3) વિસ્તારમાં ક્ષમતા સંવર્ધન માટે મહત્તમ મૂડીરોકાણની જરૂરિયાત; અને 4) વિદેશી ઇન્ટરકનેક્શન મારફતે વીજ આદાનપ્રદાન.
PM કચ્છમાં આયોજિત આંતરરાષ્ટ્રીય મહિલા દિવસ પર સેમિનારને સંબોધશે

સમાજમાં મહિલા સંતોની ભૂમિકા અને મહિલા સશક્તીકરણમાં તેમના યોગદાનને ઓળખવા માટે સેમિનારનું આયોજન પ્રધાનમંત્રી શ્રી નરેન્દ્ર મોદી સાંજે 6 વાગ્યે કચ્છના ધોરડો ખાતે મહિલા સંત શિબિરમાં આંતરરાષ્ટ્રીય મહિલા દિવસ પર એક સેમિનારને વીડિયો કોન્ફરન્સિંગ દ્વારા સંબોધિત કરશે. સમાજમાં મહિલા સંતોની ભૂમિકા અને મહિલા સશક્તીકરણમાં તેમના યોગદાનને ઓળખવા માટે આ સેમિનારનું આયોજન કરવામાં આવ્યું છે. ધોરડોમાં યોજાનાર સેમિનારમાં 500થી વધુ મહિલા સંતો હાજરી આપશે. સેમિનારમાં સંસ્કૃતિ, ધર્મ, સ્ત્રી ઉત્થાન, સુરક્ષા, સામાજિક દરજ્જો અને ભારતીય સંસ્કૃતિમાં મહિલાઓની ભૂમિકા પરના સત્રોનો સમાવેશ કરવામાં આવશે. મહિલાઓની સિદ્ધિઓ સાથે મહિલાઓને લાભ આપતી કેન્દ્ર અને રાજ્ય સરકારોની કલ્યાણકારી યોજનાઓની પણ ચર્ચા કરવામાં આવશે. સેમિનારમાં કેન્દ્રીય મંત્રી શ્રીમતી સ્મૃતિ ઝુબિન ઈરાની, કેન્દ્રીય રાજ્ય મંત્રીઓ સાધ્વી નિરંજનજ્યોતિ, ડૉ. ભારતી પ્રવિણ પવાર પણ ભાગ લેશે. આ કાર્યક્રમમાં સાધ્વી ઋતંભરા, મહામંડલેશ્વર કનકેશ્વરી દેવી સહિત અન્ય લોકો ઉપસ્થિત રહેશે.
પ્રધાનમંત્રીની અધ્યક્ષતામાં 20 ફેબ્રુઆરીએ નીતિ આયોગની સંચાલન સમિતિની છઠ્ઠી બેઠક યોજાશે

પ્રધાનમંત્રી શ્રી નરેન્દ્ર મોદીની અધ્યક્ષતામાં 20 ફેબ્રુઆરી 2021ના રોજ સવારે 10:30 કલાકે વીડિયો કોન્ફરન્સિંગના માધ્યમથી નીતિ આયોગની સંચાલન સમિતિની છઠ્ઠી બેઠકનું આયોજન કરવામાં આવશે. આ બેઠકના એજન્ડામાં કૃષિ, માળખગત સુવિધાઓ, વિનિર્માણ, માનવ સંસાધન વિકાસ, પાયાના સ્તરે સેવાઓ પહોંચાડવી તેમજ આરોગ્ય અને પોષણ જેવા મુદ્દાઓ પર ચર્ચા સમાવવામાં આવી છે. સંચાલન સમિતિ આંતર–ક્ષેત્રીય, આંતર–વિભાગીય અને સંઘીય મુદ્દાઓ પર ચર્ચા કરવા માટે એક મંચ પૂરો પાડે છે. તેમાં પ્રધાનમંત્રી, રાજ્યો અને કેન્દ્ર શાસિત પ્રદેશો ( તેમજ ભારત સરકારના અન્ય વરિષ્ઠ અધિકારીઓ પણ ભાગ લેશે.
મંત્રીમંડળે ત્રિપુરાના અગરતલા હવાઈ મથકનું નામ બદલીને મહારાજા વીર વિક્રમ માણિક્ય કિશોર હવાઈ મથક, અગરતલા કરવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ત્રિપુરાના અગરતલા હવાઈ મથકનું નામ બદલીને મહારાજા વીર વિક્રમ માણિક્ય કિશોર હવાઈ મથક, અગરતલા કરવા માટે મંજૂરી આપી દીધી. આ નિર્ણય ત્રિપુરાના લોકોની લાંબા સમયથી ચાલી રહેલી માંગ તથા ત્રિપુરા સરકાર દ્વારા મહારાજા વીર વિક્રમ માણિક્ય કિશોરને શ્રદ્ધાંજલિ આપવાના ઉદ્દેશ માટે લેવાયો હતો. પૃષ્ઠભૂમિ: મહારાજા વીર વિક્રમ માણિક્ય કિશોર 1923માં ત્રિપુરા રાજ્યના રાજા બન્યા હતા. તેઓ એક વિદ્વાન અને વિનમ્ર શાસક હતા. મહારાજ વીર વિક્રમ માણિક્ય કિશોર દ્વારા દાનમાં અપાયેલ જમીન પર 1942માં અગરતલા હવાઈ મથકનું નિર્માણ કરાયું હતું. એક દૂરંદેશી શાસકના રૂપમાં મહારાજાએ આખા વિશ્વની યાત્રા કરી અને ત્રિપુરાના ચૌમુખી વિકાસ માટે કાર્યો કર્યા હતા. તેમના પ્રયાસોથી અગરતલામાં એક એરોડ્રામનું નિર્માણ થયું, જે વર્તમાનમાં પૂર્વોત્તર ક્ષેત્રનું બીજું સૌથી વ્યસ્ત હવાઈ મથક છે અને તે ત્રિપુરાને હવાઈ માર્ગથી જોડે છે. એટલે એ યોગ્ય છે કે તેમના નામ પર અગરતલા હવાઈ મથકનું નામ રાખવામાં આવે અને એ જ મહારાજ વીર વીક્રમ માણિક્ય કિશોર પ્રત્યે સાચી શ્રદ્ધાંજલિ હશે.
મુખ્યમંત્રીઓ સાથે સંવાદ વખતે પ્રધાનમંત્રીનું પ્રારંભિક વક્તવ્ય

આપ સૌ સાથીઓને ખૂબ ખૂબ અભિનંદન !! અનલૉક-વન શરૂ થયા પછી આપણી આ પ્રથમ મુલાકાત છે. દેશના 21 રાજ્યો અને કેન્દ્ર શાસિત પ્રદેશોમાં અનલૉક-વનના અનુભવો અંગે કાલે મારી સાથે વિસ્તારથી ચર્ચા થઈ હતી. એ હકિકત છે કે કોરોનાનો પ્રસાર કેટલાંક મોટાં રાજ્યો અને મોટા શહેરોમાં વધુ પ્રમાણમાં જણાઈ રહ્યો છે. કેટલાંક શહેરોમાં વધારે ગીચતા, નાના નાના ઘર અને ગલી મહોલ્લામાં ફિઝિકલ ડિસ્ટન્સીંગની પણ ઊણપ ઉપરાંત, રોજે રોજ હજારો લોકોની આવન જાવન, આ બધી બાબતોએ કોરોના સામેની લડાઈને વધુ પડકારજનક બનાવી છે. આમ છતાં પણ દરેક દેશવાસીનો સંયમ, અનેક સ્થળોએ વહિવટી તંત્રની ધગશ અને આપણા કોરોના યોધ્ધાઓના સમર્પણ ભાવને કારણે જ આપણે સ્થિતિને નિયંત્રણની બહાર નથી જવા દીધી. યોગ્ય સમયે ટ્રેસીંગ, સારવાર અને કેસની જાણકારી મળવાને કારણે સંક્રમણમાંથી સાજા થનાર લોકોની સંખ્યા અહીં સતત વધતી રહી છે. એ ખૂબ જ રાહતની બાબત છે કે આઈસીયુ અને વેન્ટીલેટર દ્વારા સારવારની જરૂર પણ ખૂબ ઓછા દર્દીઓને પડી રહી છે. યોગ્ય સમયે લેવામાં આવેલાં સાચાં પગલાંઓને કારણે જ આપણે બધા આ મોટા જોખમનો મુકાબલો કરી શક્યા છીએ. લૉકડાઉન દરમ્યાન દેશની જનતાએ જે શિસ્ત બતાવી છે તેનાથી વાયરસની અતિશય પ્રમાણમાં વૃધ્ધિને અટકાવી શકાઈ છે. સારવારની વ્યવસ્થા હોય કે ના હોય, આરોગ્ય માટેની માળખાગત સુવિધાઓ હોય કે તાલિમ પામેલું માનવ બળ હોય, આજે આપણે ઘણી સારી રીતે સંભાળમાં લેવાયેલી સ્થિતિમાં છીએ. તમે પણ એ બાબતથી સારી રીતે પરિચીત છો કે માત્ર ત્રણ મહિના પહેલાં
પ્રધાનમંત્રીએ અમદાવાદમાં સાબરમતી આશ્રમની સ્થાપનાનાં શતાબ્દી સમારંભમાં ભાગ લીધો

પ્રધાનમંત્રી શ્રી નરેન્દ્ર મોદી આજે ગુજરાતમાં સાબરમતી આશ્રમની સ્થાપનાનાં શતાબ્દી સમારંભમાં સામેલ થયાં હતાં. આ કાર્યક્રમમાં બોલતાં તેમણે જણાવ્યું હતું કે, મહાત્મા ગાંધીનાં વિચારો દુનિયા હાલ જે પડકારોનો સામનો કરી રહી છે તેનું સમાધાન કરવાની તાકાત ધરાવે છે. તેમણે કહ્યું હતું કે, એક સમાજ તરીકે આપણાં ઇતિહાસ સાથે નાતો જાળવી રાખવો આવશ્યક છે. મહાત્મા ગાંધીનાં આધ્યાત્મિક માર્ગદર્શક શ્રીમદ્ રાજચંદ્રજીની 150મી જન્મજયંતિ પર તેમનાં પ્રદાનને યાદ કરતાં પ્રધાનમંત્રીએ શ્રીમદ્ રાજચંદ્રજીનાં જીવન અને વિચારો પર વધારે અભ્યાસ અને સંશોધન કરવાની અપીલ કરી હતી. સ્વચ્છતા પર બોલતાં શ્રી મોદીએ કહ્યું હતું કે, સ્વચ્છતા આદત બનવી જોઈએ. તેમણે કહ્યું હતું કે, વર્ષ 2019માં સ્વચ્છ ભારત મહાત્મા ગાંધીની 150મી જન્મજયંતિની ઉજવણી પર તેમને ઉચિત શ્રદ્ધાંજલિ બનશે. તેમણે સમગ્ર દુનિયાનાં લોકોને સાબરમતી આશ્રમની મુલાકાત લેવા અપીલ કરી હતી. ગાય અંગે સમાજમાં જાગૃતિ લાવવા પ્રધાનમંત્રીએ ભારપૂર્વક કહ્યું હતું કે, “આપણી ભૂમિ અહિંસાની ભૂમિ છે. ભારત મહાત્મા ગાંધીની ભૂમિ છે. મહાત્મા ગાંધી અને આચાર્ય વિનોબા ભાવેથી વધારે અસરકારક રીતે ગાયનું રક્ષણ કરવાની વાત કોઈએ કરી નથી. તેમાં શંકાને કોઈ સ્થાન નથી. ગાયનું રક્ષણ થવું જોઈએ.” જોકે તેમણે આગ્રહપૂર્વક જણાવ્યું હતું કે, ગૌભક્તિનાં નામે લોકોની હત્યા સ્વીકાર્ય નથી. મહાત્મા ગાંધીને આ મંજૂર નહોતું તેવું તેમણે કહ્યું હતું. એક સમાજ તરીકે હિંસાને કોઈ સ્થાન નથી. આ દેશમાં કોઈ વ્યક્તિને કાયદો પોતાનાં હાથમાં લેવાનો અધિકાર નથી તેવું તેમણે ઉમેર્યું હતું. પ્રધાનમંત્રીએ લોકોને ખભેખભો મિલાવીને કામ કરવા અને મહાત્મા ગાંધીનાં સ્વપ્નોનાં ભારતનું નિર્માણ કરવા અપીલ કરી હતી, જેનાં પર આપણાં સ્વાતંત્ર્ય સેનાનીઓને ગર્વ થાય.
પ્રધાનમંત્રીએ મિઝોરમ અને અરુણાચલ પ્રદેશના લોકોને તેમના રાજ્યના સ્થાપના દિવસે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ મિઝોરમ અને અરુણાચલ પ્રદેશના લોકોને તેમના રાજ્યના સ્થાપના દિવસે શુભેચ્છા પાઠવી હતી. પ્રધાનમંત્રીએ કહ્યું હતું કે, “રાજ્ય સ્થાપના દિવસે મિઝોરમના લોકોને મારી શુભેચ્છાઓ. આવનારા વર્ષોમાં મિઝોરમનો અતિશય પ્રમાણમાં વિકાસ થાય એવી મારી પ્રાર્થના. અરુણાચલના લોકોને રાજ્ય સ્થાપના દિવસની શુભકામના. આવનારા દિવસોમાં રાજ્ય વિકાસની નવી ઊંચાઈઓ હાંસલ કરે એવી આશા.”
પ્રધાનમંત્રીએ ગોવામાં 100 % પ્રથમ ડોઝનું રસીકરણ થવા બદલ ગોવાની પ્રશંસા કરી

પ્રધાનમંત્રી શ્રી નરેન્દ્ર મોદીએ ગોવામાં 100% યોગ્ય લોકોને કોવિડ-19 રસીનો પ્રથમ ડોઝ આપી દેવા બદલ ગોવાની પ્રશંસા કરી. ગોવાના મુખ્યમંત્રી ડો. પ્રમોદ સાવંતનું ટ્વીટ શેર કરીને પ્રધાનમંત્રીએ કહ્યું, “ખૂબ સરસ કાર્ય ગોવા! સામૂહિક ભાવના અને આપણા ડોકટરો સાથે સાથે ઈનોવેટર્સના કૌશલ્યથી સંચાલિત મહાન પ્રયાસ.” …
પ્રધાનમંત્રીએ કેરળ મંદિર દુર્ઘટનામાં મૃત્યું પામેલાના પરિવાર માટે 2 લાખ રૂપિયાના સહાયતા રકમની જાહેરાત કરી

પ્રધાનમંત્રી શ્રી નરેન્દ્ર મોદીએ કોલ્લમ મંદિરમાં લાગેલી આગમાં પ્રાણ ગુમાવનારાના પરિવારવાળા માટે પ્રધાનમંત્રી રાષ્ટ્રીય રાહત કોષમાંથી બે લાખ રૂપિયાની મદદ રકમની જાહેરાત કરી છે. પ્રધાનમંત્રીએ આ આગમાં ઘાયલ થયેલા લોકો માટે 50,000 રૂપિયાની સાંત્વના રકમ આપવાની પણ જાહેરાત કરી છે. પ્રધાનમંત્રી ઉત્પન્ન સ્થિતિ પર નજર રાખી રહ્યા છે તથા અધિકારીઓના સંપર્કમાં છે. પ્રધાનમંત્રી જલ્દી જ કેરળની યાત્રા પર જશે તથા તેમણે આદેશ આપ્યો છે કે કેરળમાં તેમની મુલાકાત માટે કોઇ પણ પ્રકારની ક્રમાચાર ઔપચારિકતાઓ કરવાની જરૂર નથી તથા ધ્યાન રાહત અને બચાવ કાર્ય પર રાખવું જોઇએ. પ્રધાનમંત્રીની કેરળ યાત્રામાં તેમની સાથે બળવાથી પેદા થયેલી પરિસ્થિતિના વિશેષજ્ઞ ચિકિત્સક પણ ઉપસ્થિત રહેશે.
‘સફાઈગિરી સંમેલન અને પુરસ્કાર 2015’ના અવસર પર પ્રધાનમંત્રીના વિચાર

પ્રધાનમંત્રી શ્રી નરેન્દ્ર મોદીએ આજે કહ્યું કે મહાત્મા ગાંધીથી સ્વચ્છ ભારતના સ્વપ્નને આગળ વધારવાથી મોટી પ્રેરણા બીજી કોઈ નથી હોઈ શકતી. તેમણે પોતાના આ વિચાર ઈન્ડિયા ડૂટે સમૂહ દ્વારા આયોજિત ‘સફાઈગિરી સંમેલન અને પુરસ્કાર 2015’ના અવસર પર વ્યક્ત કર્યા. પ્રધાનમંત્રીએ કહ્યું કે પાછળા એક વર્ષમાં આ સ્વપ્નને પૂર્ણ કરવામાં ઘણાં લોકોએ યોગદાન આપ્યું છે. પ્રધાનમંત્રીએ ખાસ કરીને ઈલેક્ટ્રોનિક મીડિયાના સકારાત્મક તેમજ સક્રિય ભૂમિકા પર જોર આપ્યું. પ્રધાનમંત્રીએ કહ્યું કે સ્વચ્છતા અથવા સફાઈ આદતની વાત છે. એક વાર આ આદત પડી જાય તો પછી કોઈ પણ વ્યક્તિ ગંદકી ભરેલું વાતાવરણ સહન નથી કરી શકતા. તેમણે કહ્યું કે તેમ છતાં ભારત વ્યક્તિગત સફાઈને લઈને સતર્ક સમાજ છે પરંતુ અહીં સામાજિક સફાઈને નજરઅંદાજ કરાઈ રહી છે. તેમણે કહ્યું કે આપણે આને સુધારવાની જરૂર છે. પ્રધાનમંત્રીએ કહ્યું કે ભારતમાં અસ્વચ્છ પરિસ્થિતિઓના લીધે પ્રતિદિન 1000 થી વધી બાળકોના મોત થાય છે. તેમણે કહ્યું કે સ્વચ્છ ભારતને માત્ર એક સરકારી કાર્યક્રમની રીતે ન જોવું જોઈએ. આ બધાનો કાર્યક્રમ છે. જો 125 કરોડ લોકો કદાચ નક્કી કરી લે કે ભારતને સાફ થવું જોઈએ, તો આ થઈ જશે. પ્રધાનમંત્રીએ પુરસ્કાર મેળવાનારા લોકોના પ્રયાસોની પ્રશંસા કરી અને કહ્યું કે તેમના કામથી બીજાને પ્રેરણા મળી છે. તેમણે અન્ય ઘણાં લોકો, ખાસ કરીને યુવાઓનું ઉદાહરણ આપ્યું જેમણે ગયા એક વર્ષમાં સ્વચ્છ ભારત અભિયાનમાં મહત્વપૂર્ણ યોગદાન આપ્યું છે.
પ્રધાનમંત્રીએ ભૂતપૂર્વ પ્રધાનમંત્રી શ્રી રાજીવ ગાંધીને તેમની જન્મજયંતી પર યાદ કર્યા

પ્રધાનમંત્રી શ્રી નરેન્દ્ર મોદીએ ભૂતપૂર્વ પ્રધાનમંત્રી શ્રી રાજીવ ગાંધીને તેમની જન્મજયંતી પર યાદ કર્યા હતા. પ્રધાનમંત્રીએ કહ્યું હતું કે, “આપણે ભૂતપૂર્વ પ્રધાનમંત્રી શ્રી રાજીવ ગાંધીને તેમની જન્મજયંતી પર અને દેશના વિકાસમાં તેમના પ્રદાનને યાદ કરીએ છીએ. ”
પ્રધાનમંત્રીએ રાષ્ટ્રીય ભરતી એજન્સીની સ્થાપના અંગે ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ રાષ્ટ્રીય ભરતી એજન્સીની સ્થાપના અંગે ખુશી વ્યક્ત કરી હતી. પ્રધાનમંત્રીએ કહ્યું કે, “રાષ્ટ્રીય ભરતી એજન્સી કરોડો યુવાનો માટે એક વરદાન સાબિત થશે. કૉમન એલીજિબિલિટી ટેસ્ટ (
મંત્રીમંડળે ભારત અને સાઉદી અરેબિયા વચ્ચે કસ્ટમ સાથે સંબંધિત બાબતોમાં સહકાર અને પારસ્પરિક સહાય પરનાં સમજૂતી કરાર (એમઓયુ)ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને સાઉદી અરેબિયા વચ્ચે કસ્ટમ સાથે સંબંધિત બાબતોમાં સહકાર અને પારસ્પરિક સહાય સ્થાપિત કરવા પરનાં સમજૂતી કરાર (એમઓયુ)ને મંજૂરી આપી દીધી છે. આ સમજૂતી કસ્ટમ સંબંધિત અપરાધોનું નિવારણ કરવા અને તપાસ કરવા તથા કસ્ટમ અપરાધીઓની ધરપકડ કરવા માટે ઝડપથી વિશ્વસનિય અને વાજબી ખર્ચે માહિતી અને બાતમી પ્રદાન કરવામાં મદદરૂપ થશે.
મંત્રીમંડળે ફોરમ ઓફ રેગ્યુલેટર્સ અને નેશનલ એસોસિએશન ઓફ રેગ્યુલેટરી યુટિલિટી કમિશનર્સ વચ્ચે થયેલા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં મોટા પાયે રિન્યૂએલ એનર્જીના ગ્રિડ ઇન્ટિગ્રેશનના ક્ષેત્રમાં ફોરમ ઓફ રેગ્યુલેટર્સ (એફઓઆર) અને નેશનલ એસોસિએશન ઓફ રેગ્યુલેટરી યુટિલિટી કમિશનર્સ (એનએઆરયુસી) વચ્ચે થયેલા સમજૂતીકરાર (એમઓયુ)ને મંજૂરી આપવામાં આવી હતી. આ એમઓયુ મોટા પાયે રિન્યૂએલ એનર્જીના ગ્રિડ ઇન્ટિગ્રેશનના ક્ષેત્રમાં સહકાર સ્થાપિત કરવા માટે નીચેના વિસ્તૃત ક્ષેત્રો પ્રદાન કરે છેઃ 1) અક્ષય ઊર્જાની ખરીદી માટે માળખાગત કાર્યની ડિઝાઇન – આંતરરાષ્ટ્રીય અનુભવ. 2) પ્રાદેશિક અને રાષ્ટ્રીય સ્તરે રિન્યૂએબલ પર્ચેઝ ઓબ્લિગેશન્સ (આરપીઓ), રિન્યૂએબલ એનર્જી સર્ટિફિકેટ (આરઇસી) માળખાગત કાર્ય જેવા રિન્યૂએબલ કામગીરી માટે નિયમનકારી હસ્તક્ષેપો. 3) લોડનો અંદાજ મેળવવા વિવિધ ટેકનિક અને પ્રક્રિયાઓ. 4) કોન્ટ્રાક્ટિંગ/વીજ ખરીદીની સમજૂતીઓ. 5) અક્ષય ઊર્જાનો અંદાજ મેળવવાની પદ્ધતિઓ અને ઓપેરટર્સ દ્વારા કેવી રીતે અક્ષય ઊર્જાનો અંદાજ મેળવવામાં આવે છે. 6) અક્ષય ઊર્જાનું સંકલન – નિયમનો અને ગેસ, સ્ટોરેજ અને માગ-પક્ષના અભિગમો; ઊર્જા અંસુતિલત બજારોનો ઉપયોગ કરીને સંતુલન. 7) શિસ્તના ભંગ બદલ દંડ સ્વરૂપે અવરોધો સહિત જનરેટર્સ દ્વારા ગ્રિડ શિસ્તતા સુનિશ્ચિત કરવા નિયમનકારી માળખું. 8) ભૌતિક વ્યવસ્થા, નિયમનો અને બજારો સહિત આનુષંગિક સેવાઓ. 9) નિયમન સંબંધિત નિર્ણય લેવાની પ્રક્રિયા માટે ડેટાનું વિશ્લેષણ અને ખર્ચના લાભનું અવલોકન. એમઓયુમાં અક્ષય ઊર્જાના સંકલન નિયમનો તથા ગેસ, સ્ટોરેજ અને માગ-પક્ષના અભિગમો, ઊર્જા અસંતુલિત બજારોનો ઉપયોગ કરીને સંતુલનના ક્ષેત્રોમાં માહિતીના આદાનપ્રદાનને પ્રોત્સાહન આપવાનો વિચાર કરવામાં આવ્યો છે. તે પાવર ગ્રિડમાં અક્ષય ઊર્જાના મોટા પાયે સંકલનના શ્રેષ્ઠ વ્યવસ્થાપન માટે ભારતની વીજ વ્યવસ્થાના પ્રયાસોને વધારશે. પૃષ્ઠભૂમિ ફોરમ ઓફ રેગ્યુલેટર્સની રચના 16 ફેબ્રુઆરી, 2015ના રોજ વીજ મંત્રાલયના નોટિફિકેશન દ્વારા ઊર્જા કાયદા, 2003ની કલમ 166(2)ની જોગવાઈઓ હેઠળ થઈ હતી, જેનો મુખ્ય ઉદ્દેશ કેન્દ્રીય વીજ નિયમન પંચ (સીઇઆરસી), રાજ્ય વીજ નિયમન પંચો (એસઇઆરસી) અને સંયુક્ત વીજ નિયમન પંચો (જેઇઆરસી) દ્વારા બનાવેલા વીજ ક્ષેત્ર માટેના નિયમો વચ્ચે સંકલન સ્થાપિત કરવાનો છે. અગાઉ માગ પક્ષના વ્યવસ્થાપન અને ઊર્જા કાર્યદક્ષતા જેવા ક્ષેત્રો પર કામ કરવા ફોરમ ઓફ રેગ્યુલેટર્સે ઊર્જા ક્ષેત્રના આયોજનમાં ભવિષ્યના જોડાણની સંભવિતતા ચકાસવા વીજળીની માગ અને પુરવઠાની કાર્યદક્ષતા વધારવા પર કેલિફોર્નિયા એનર્જી કમિશન, ધ કેલિફોર્નિયા પબ્લિક યુટિલિટીઝ કમિશન અને યુનિવર્સિટી ઓફ કેલિફોર્નિયા (લોરેન્સ બર્કલી નેશનલ લેબોરેટરી માટે મેનેજમેન્ટ અને ઓપેરટિંગ કોન્ટ્રાક્ટર તરીકે) સાથે એમઓયુ પર હસ્તાક્ષર કર્યા હતા. એનએઆરયુસી એટલે નેશનલ એસોસિએશન ઓફ યુનાઇટેડ સ્ટેટ્સ, જે સ્ટેટ પબ્લિક સર્વિસ કમિશનર્સનું પ્રતિનિધિત્વ કરે છે, જેઓ આવશ્યક યુટિલિટીનું નિયમન કરે છે. પ્રસ્તાવિત એમઓયુ અમેરિકા અને ભારત વચ્ચે ઊર્જા કાર્યદક્ષતાના વાણિજ્યિકરણ અને નવીનતાની સમજૂતી પર વિસ્તૃત દ્વિપક્ષીય જોડાણ છે. તેને અમેરિકા-ભારત ‘પાર્ટનરશિપ ટૂ એડવાન્સ ક્લીન એનર્જી ડિપ્લોયમેન્ટ’ (પેસ-ડી) હેઠળ લોન્ચ થયેલા ‘ગ્રીનિંગ ધ ગ્રિડ’ પ્રોજેક્ટના ઘટક તરીકે લેવામાં આવે છે.
માલદીવ્સના રાષ્ટ્રપતિના ભારતના સત્તાવાર પ્રવાસ દરમિયાન પ્રધાનમંત્રી શ્રી નરેન્દ્ર મોદીએ પ્રેસ સમક્ષ કરેલું સંબોધન

મહામહિમ, મારા મિત્ર રાષ્ટ્રપતિ સોલિહ, બંને પ્રતિનિધિગણના સભ્યો, મીડિયાના પ્રતિનિધિઓ, નમસ્કાર! સૌથી પહેલા તો, હું મારા મિત્ર રાષ્ટ્રપતિ સોલિહ અને તેમના પ્રતિનિધિમંડળનું ભારતમાં સ્વાગત કરવા માંગુ છું. વિતેલા કેટલાક વર્ષોમાં, ભારત અને માલદીવ્સ વચ્ચેના મૈત્રીપૂર્ણ સંબંધોમાં નવેસરથી જુસ્સો આવ્યો છે, આપણી નિકટતામાં વધારો થયો છે. મહામારીના કારણે ઊભા થયેલા પડકારો વચ્ચે પણ, આપણો સહયોગ વ્યાપક ભાગીદારીનું સ્વરૂપ લઈ રહ્યો છે. મિત્રો, આજે મેં, રાષ્ટ્રપતિ સોલિહ સાથે વ્યાપક ચર્ચા કરી છે. અમે આપણા દ્વિપક્ષીય સહકારના તમામ પરિમાણોનું મૂલ્યાંકન કર્યું છે અને મહત્વપૂર્ણ પ્રાદેશિક તેમજ વૈશ્વિક મુદ્દાઓ પર પણ વિચારોનું આદાનપ્રદાન કર્યું છે. થોડા સમય પહેલાં જ અમે ગ્રેટર મેલ કનેક્ટિવિટી પરિયોજનાના આરંભનું સ્વાગત કર્યું હતું. માલદીવ્સમાં આ સૌથી મોટી માળખાકીય સુવિધા પરિયોજના હશે. આજે અમે ગ્રેટર મેલમાં 4000 સામાજિક આવાસ એકમોના નિર્માણ માટેની પરિયોજનાની પણ સમીક્ષા કરી છે. મને એ જાહેરાત કરતા ઘણ આનંદ થાય છે કે, અમે 2000 સામાજિક આવાસ એકમો માટે પણ વધારાની નાણાકીય સહાય પૂરી પાડીશું. અમે 100 મિલિયન ડૉલરની વધારાની લાઇન ઓફ ક્રેડિટ પૂરી પાડવાનો પણ નિર્ણય લીધો છે જેથી કરીને તમામ પરિયોજનાઓનું કામ સમયબદ્ધ રીતે પૂરું થઇ શકે. મિત્રો, હિન્દ મહાસાગરમાં ટ્રાન્સ-નેશનલ ગુનાખોરી, આતંકવાદ અને નશીલા દ્રવ્યોની હેરાફેરીનું જોખમ ઘણું ગંભીર છે. અને આથી જ, સંરક્ષણ અને સુરક્ષાના ક્ષેત્રમાં ભારત અને માલદીવ્સ વચ્ચેનો ગાઢ સંપર્ક અને સંકલન, સમગ્ર ક્ષેત્રની શાંતિ અને સ્થિરતા માટે મહત્વપૂર્ણ છે. અમે આ તમામ સામાન્ય પડકારો સામે અમારો સહયોગ વધાર્યો છે. તેમાં માલદીવ્સના સુરક્ષા અધિકારીઓ માટે ક્ષમતા નિર્માણ અને તાલીમ સહાયનો પણ સમાવેશ થાય છે. મને એ જાહેરાત કરતા આનંદ થાય છે કે, ભારત માલદીવ્સના સુરક્ષા દળ માટે 24 વાહનો અને એક નેવલ બોટ આપશે. અમે માલદીવ્સના 61 ટાપુઓમાં પોલીસ સુવિધાઓના નિર્માણમાં પણ સહયોગ આપીશું. મિત્રો, માલદીવ્સ સરકારે 2030 સુધીમાં નેટ ઝીરો કાર્બન ઉત્સર્જન કરવાનું લક્ષ્ય નક્કી કર્યું છે. હું આ પ્રતિબદ્ધતા બદલ રાષ્ટ્રપતિ સોલિહને અભિનંદન પાઠવું છું અને એ પણ ખાતરી આપું છું કે, આ લક્ષ્યને હાંસલ કરવા માટે ભારત દ્વારા માલદીવ્સને શક્ય હોય તે તમામ પ્રકારે સમર્થન આપવામાં આવશે. ભારતે આંતરરાષ્ટ્રીય સ્તરે એક વિશ્વ, એક સૂર્ય, એક ગ્રીડની પહેલ કરી છે અને આ અંતર્ગત અમે માલદીવ્સ સાથે અસરકારક પગલાં લઇ શકીએ છીએ. મિત્રો, આજે ભારત અને માલદીવની ભાગીદારી માત્ર બંને દેશોના નાગરિકોના હિતમાં કામ કરી રહી છે એવું થી, પરંતુ આ ક્ષેત્રમાં શાંતિ, સ્થિરતા અને સમૃદ્ધિ જળવાઇ રહે તેનો સ્રોત પણ બની રહી છે. માલદીવની કોઇપણ જરૂરિયાત અથવા સંકટમાં ભારત પ્રથમ પ્રતિસાદ આપનાર રાષ્ટ્ર રહ્યું છે અને આગળ પણ રહેશે. હું રાષ્ટ્રપતિ સોલિહ અને તેમના પ્રતિનિધિમંડળને ભારતની સુખદ મુલાકાતની શુભેચ્છા પાઠવું છું. ખુબ ખુબ આભાર.
પ્રધાનમંત્રીએ દરેકને, ખાસ કરીને કચ્છી સમુદાયને અષાઢી બીજની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ દરેકને, ખાસ કરીને વિશ્વભરમાં ફેલાયેલા જીવંત કચ્છી સમુદાયને, અષાઢી બીજના શુભ અવસર પર શુભેચ્છા પાઠવી છે. એક ટ્વિટમાં, પ્રધાનમંત્રીએ કહ્યું; "દરેકને, ખાસ કરીને વિશ્વભરમાં ફેલાયેલા જીવંત કચ્છી સમુદાયને, અષાઢી બીજના શુભ અવસર પર શુભેચ્છાઓ. આ આવતું વર્ષ દરેકના જીવનમાં શાંતિ, સુખ અને સારું સ્વાસ્થ્ય લઈને આવે."
પ્રધાનમંત્રીએ જાહેર સેવા દિવસ નિમિત્તે જાહેર સેવકોને શુભેચ્છા પાઠવી અને સરદાર પટેલને સ્મરણાંજલી આપી

પ્રધાનમંત્રી શ્રી નરેન્દ્ર મોદીએ આજે જાહેર સેવા દિવસ નિમિત્તે જાહેર સેવકો અને તેમના પરિવારોને શુભેચ્છા પાઠવી હતી અને સરદાર પટેલને સ્મરણાંજલી આપી હતી. તેમણે કહ્યું કે, “આજે, જાહેર સેવા દિવસ નિમિત્તે હું તમામ જાહેર સેવકો અને તેમના પરિવારોને શુભેચ્છા પાઠવું છું. કોવિડ-19ને હરાવવા માટે ભારતની લડાઇમાં તેમના પ્રયાસોની હું પ્રશંસા કરું છું. તેઓ અવિરત કામ કરી રહ્યા છે અને જરૂરિયાતવાળા વ્યક્તિઓને મદદ કરીને દેશમાં દરેક વ્યક્તિ તંદુરસ્ત રહે તે સુનિશ્ચિત કરી રહ્યા છે. જાહેર સેવા દિવસ નિમિત્તે સરદાર પટેલને હું સ્મરણાંજલી અર્પણ કરું છું જેમણે આપણા વહીવટી માળખાની પરિકલ્પના કરી અને એવું વ્યવસ્થાતંત્ર તૈયાર કરવા પર ભાર મૂક્યો જે પ્રગતિલક્ષી અને સહાનુભૂતિપૂર્ણ હોય.”
પ્રધાનમંત્રીએ જાણીતા પત્રકાર રવીશ તિવારીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાણીતા પત્રકાર રવીશ તિવારીના નિધન પર ઘેરા શોકની લાગણી વ્યક્ત કરી છે. એક ટ્વિટમાં, પ્રધાનમંત્રીએ કહ્યું; "રવિશ તિવારીને નિયતિએ ખૂબ જ જલ્દી છીનવી લીધા છે. મીડિયા જગતમાં એક ઉજ્જવળ કારકિર્દીનો અંત આવી ગયો છે. હું તેમના અહેવાલો વાંચીને આનંદ માણતો અને સમયાંતરે તેમની સાથે વાર્તાલાપ પણ કરતો. તેઓ સમજદાર અને નમ્ર હતા. તેમના પરિવાર અને અનેક મિત્રો પ્રત્યે સંવેદના. ઓમ શાંતિ."
પ્રધાનમંત્રીએ ડૉ. રામ મનોહર લોહિયાને એમની જન્મજયંતી પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ ડૉ. રામ મનોહર લોહિયાને એમની જન્મજયંતી પર શ્રદ્ધાંજલિ અર્પણ કરી હતી. ટ્વીટ કરી શ્રી મોદીએ જણાવ્યું હતુ કે, ડૉ. લોહિયાનું સામાજિક સશક્તીકરણ માટેનું મહાન કાર્ય અને સેવાની ભાવના સાથે જોડાયેલા એમના વિચાર દેશવાસીઓને હંમેશા પ્રેરણા આપતા રહેશે.
પ્રધાનમંત્રી શ્રી નરેન્દ્ર મોદીને સેન્ટ વિન્સેન્ટ અને ગ્રેનેડાઇન્સનાં પ્રધાનમંત્રી મળ્યાં

સેન્ટ વિન્સેન્ટ અને ગ્રેનેડાઇન્સનાં પ્રધાનમંત્રી માનનીય ડૉ. રાલ્ફ એવરાર્ડ ગોન્ઝાલ્વિસ આજે પ્રધાનમંત્રી શ્રી નરેન્દ્ર મોદીને મળ્યાં હતાં. પ્રધાનમંત્રી ગોન્ઝાલ્વિસ સેન્ટ વિન્સેન્ટ અને ગ્રેનેડાઇન્સનાં એવા પ્રથમ પ્રધાનમંત્રી છે, જેઓ ભારતની મુલાકાતે આવ્યાં હોય. પ્રધાનમંત્રી ગોન્ઝાલ્વિસ ગઈ કાલે નવી દિલ્હીમાં આયોજિત ‘ડેઝર્ટિફિકેશનને અટકાવવા સંયુક્ત રાષ્ટ્રનાં સંમેલન’ પર આયોજિત ઉચ્ચ સ્તરીય બેઠકમાં સામેલ થયા હતા. પ્રધાનમંત્રી ગોન્ઝાલ્વિસે સેન્ટ વિન્સેન્ટ અને ગ્રેનેડાઇન્સની સાથે સાથે કેરિબિયન અને લેટિન અમેરિકાનાં વિસ્તારમાં પણ ભારત માટે વ્યાપક સદભાવના હોવાની વાત વ્યક્ત કરી હતી. તેમણે આ વિસ્તારની સાથે ભારતનાં વિકાસ સહયોગની સાથે કુદરતી આપત્તિઓ પછી ભારત તરફથી ત્વરિત સહાયતા મળવાની પ્રશંસા પણ કરી હતી. પ્રધાનમંત્રી શ્રી નરેન્દ્ર મોદીએ આંતરરાષ્ટ્રીય મંચ પર સહયોગ સહિત બંને દેશો વચ્ચે ગાઢ સહયોગની રૂપરેખા વ્યક્ત કરી હતી અને એની સાથે સાથે તેમણે સંયુક્ત રાષ્ટ્રની સુરક્ષા પરિષદનાં એક અસ્થાયી સભ્ય સ્વરૂપે ‘અત્યાર સુધીનાં સૌથી નાનાં દેશ’ સ્વરૂપે ચૂંટાવા બદલ સેન્ટ વિન્સેન્ટ અને ગ્રેનેડાઇન્સને અભિનંદન આપ્યાં હતાં. બંને રાજનેતાઓએ ભારત તથા સેન્ટ વિન્સેન્ટ અને ગ્રેનેડાઇન્સ વચ્ચે કૌશલ્ય વિકાસ, તાલીમ, શિક્ષણ, નાણાકીય, સંસ્કૃતિ અને આપત્તિ નિવારણ સહિત વિવિધ ક્ષેત્રોમાં સહયોગ વધારવા પર સંમતિ વ્યક્ત કરી હતી.
પ્રધાનમંત્રીએ કાશી તમિલ સંગમમ પર નાગરિકોની ટિપ્પણીઓનો જવાબ આપ્યો

પ્રધાનમંત્રી શ્રી નરેન્દ્ર મોદીએ ગઈકાલે તેમના દ્વારા શરૂ કરાયેલા કાશી તમિલ સંગમ પર નાગરિકોની પ્રતિક્રિયાઓનો જવાબ આપ્યો છે. દેશની સૌથી મહત્વપૂર્ણ અને પ્રાચીન શિક્ષણની બે બેઠકો – તમિલનાડુ અને કાશી વચ્ચેના વર્ષો જૂના સંબંધોને પુનઃપુષ્ટિ અને પુનઃશોધવાની પહેલને નાગરિકોએ ઉત્સાહપૂર્વક પ્રતિસાદ આપ્યો છે. પ્રધાનમંત્રીએ કાશી અને તમિલનાડુના મહાન વારસા પર લોકોના મંતવ્યો સ્વીકારીને પ્રતિક્રિયા આપી.
કેબિનેટે નાદારી અને દેવાળીયા સંહિતા (સુધારા) ખરડા 2017ને સ્થાને નાદારી અને દેવાળીયા સંહિતા(સુધારા) વટહુકમ, 2017ને અનુમતી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે નાદારી અને દેવાળીયા સંહિતા (સુધારા) ખરડા 2017માં પરિવર્તન માટે પૂર્વવર્તી અસરથી થયેલા સુધારા અને સંસદે જેને મંજૂર કર્યો હતો તે નાદારી અને દેવાળીયા કોડ (સુધારા) અધિનિયમ, 2018ને અનુમતી આપી હતી. આ સુધારાથી કેટલીક નિશ્ચિત વ્યક્તિ પરનાં પ્રતિબંધમાં સ્પષ્ટતા આવશે અને એ બાબતની ખાતરી થશે તથા નાદાર વ્યક્તિનો બિનહેતૂપૂર્વક સામેલ કરાશે નહીં તેમજ તેને જેનું ખાતું નોન-પરફોર્મિંગ એસેટ હેઠળ હશે તેને સમાન અવસર આપવામાં આવશે.
પ્રધાનમંત્રીએ ભારત છોડો આંદોલનમાં ભાગ લેનારાઓને શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ ભારત છોડો આંદોલનમાં ભાગ લેનારા તમામ લોકોને શ્રદ્ધાંજલિ અર્પણ કરી છે, જેમણે સંસ્થાનવાદ સામેની લડાઈને મજબૂત બનાવવામાં મહત્વની ભૂમિકા ભજવી હતી. એક ટ્વિટમાં પ્રધાનમંત્રીએ કહ્યું; "ભારત છોડો આંદોલનમાં ભાગ લેનારા મહાનુભાવોને શ્રદ્ધાંજલિ, જેમણે સંસ્થાનવાદ સામેની લડાઈને મજબૂત બનાવવામાં મહત્વની ભૂમિકા ભજવી હતી. મહાત્મા ગાંધીની પ્રેરણાથી ભારત છોડો આંદોલનની ભાવના સમગ્ર ભારતમાં ફરી વળી અને આપણા રાષ્ટ્રના યુવાનોને શક્તિ આપી."
મંત્રીમંડળે ભારત અને આર્જેન્ટિના વચ્ચે પ્રવાસન ક્ષેત્રનાં સમજૂતી કરાર પર હસ્તાક્ષરને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળે ભારત અને આર્જેન્ટિના વચ્ચે પ્રવાસનનાં ક્ષેત્રનાં સમજૂતી કરાર (એમઓયુ) પર હસ્તાક્ષરને મંજૂરી આપી છે. ભારત અને આર્જેન્ટિના વચ્ચે આ એમઓયુ પ્રવાસનનાં ક્ષેત્રમાં બંને પક્ષોને પ્રવાસન ક્ષેત્રમાં સહકાર વધારવા માટે સંસ્થાગત વ્યવસ્થા ઊભી કરવા માટે મદદ રૂપ થશે.
પ્રધાનમંત્રી શ્રી નરેન્દ્ર મોદીએ 2 એપ્રિલ, 2016ના રોજ રીયાધ, સાઉદી અરેબિયામાં ભારતીય સમુદાયને કરેલ સંબોધનનો મૂળપાઠ

મારા પ્યારા દેશવાસિયો હું બે દિવસ માટે સાઉદી અરેબિયાની યાત્રા પર આવ્યો છું. આજે ભારત જે પ્રકારથી આર્થિક પ્રગતિ કરી રહ્યું છે, વિશ્વનું ધ્યાન આજે ભારતની તરફ છે. સવા સો કરોડ લોકોનો દેશ દુનિયાને ઘણું બધુ આપી શકે છે અને દુનિયા માટે ઘણું બધુ કરી શકે છે. અને આખા વિશ્વમાં એક આશા બંધાઈ છે કે લોકતાંત્રિક મૂલ્યોની સાથે સૌનો સાથ સૌનો વિકાસ આ મંત્રને લઈને ભારત જે પ્રયત્ન કરી રહ્યું છે એમાં માનવીય મૂલ્યોમાં વિશ્વાસ કરનારી આખી દુનિયા માટે એક નવો વિશ્વાસ, નવી આશા સહજ છે, ખૂબ ઓછા સમયમાં ભારતે વિશ્વમાં ફરી એકવાર એક નવી આશાને જન્મ આપ્યો છે. નહીંતર આ સમયે તો અમે પણ અનેક દેશોમાંથી એક દેશ હતા, આજે ભારત એક મહત્વપૂર્ણ દેશ છે, આ રૂપમાં આ દુનિયા ભારતને સ્વીકાર કરે છે. અને એનુ કારણ એક તો હિન્દુસ્તાનમાં રાજકીય સ્થિરતા, લગભગ 30 વર્ષ પછી એક પૂર્ણ બહુમતવાળી સરકાર બની છે. આખુ વિશ્વ આજે આર્થિક સંકટથી પસાર થઈ રહ્યું છે અને દુનિયાના આઈએમએફ, વર્લ્ડ બેંક અને ક્રેડીટ રેટીંગ એજન્સીઓ દરેક એ કહી રહી છે કે ભારતને આર્થિક જગતના એક આશા ભરેલા કિરણના રૂપમાં લોકો જોઈ રહ્યુ છે. કેટલાક લોકો તેને ચમકતા તારાના રૂપમાં પણ જોઈ રહ્યા છે. અને આ યોગ્ય સ્થિતિ છે કે ભારતે આ વિપરીત પરિસ્થિતિઓમાં પણ વિકાસની સ્થિતિઓને વધુ મજબૂત કરી છે. ભારતની ત્રીજી સૌથી મોટી તાકાત છે 8,000 મીલીયન, 35 થી ઓછી ઉંમરના યુવાનો, આખા વિશ્વમાં એક એવા કર્મચારીઓની જરૂરીયાત હશે જેઓ પ્રતિભાશાળી હોય, આધુનિક ટેકનોલોજીથી સજ્જ હોય, ભારત એ દિશામાં ખૂબ ઝડપથી આગળ વધી રહ્યું છે. ભારતનું કૃષિ ક્ષેત્ર હોય, ભારતનું ઔદ્યોગિક ક્ષેત્ર હોય, ભારતનું સેવા ક્ષેત્ર હોય, ત્રણેમાં ભારત આ દિવસોમાં ખૂબ મજબૂતાઈની સાથે પોતાના ડગ માંડી આગળ વધી રહ્યું છે. આપ સૌને મને મળવાનો અવસર મળ્યો, મારી આપ સૌને ખુબ-ખુબ શુભકામનાઓ. ધન્યવાદ.